Obama Si Szinpin bilan iqlim bo‘yicha kelishuvni muhokama qildi

AQSh prezidenti Barak Obama XXR raisi Si Szinpin bilan telefonda muloqot qilib, Xitoyning iqlim bo‘yicha tuzilgan kelishuvga qo‘shgan hissasi uchun minnatdorchilik bildirdi. Bu haqda Reuters bergan ma’lumotlarga asosan “Gazeta.ru” xabar qilmoqda.

Prezident iqlimning o‘zgarishi masalalari bo‘yicha AQSh va Xitoy o‘rtasidagi yaqin hamkorlikning davom ettirilishi muhim ahamiyatga ega ekanligini ta’kidladi.
Parijda bo‘lib o‘tgan va iqlimga bag‘ishlangan konferensiya ishtirokchilari iqlim bo‘yicha global kelishuv qabul qildi. Kelishuvni 195 ta delegatsiya qo‘llab-quvvatladi.
Eslatib o‘tamiz, AQSh prezidenti Barak Obama Parijdagi iqlim bo‘yicha global kelishuv nafaqat sayyorani kelajak avlod uchun saqlashga yordam berishi, balki hozir yashayotgan odamlarni iqlim o‘zgarishlarining eng qo‘rqinchli oqibatlaridan qutqarishini ma’lum qilgan edi.